钦定古今图书集成/理学汇编/学行典/第210卷 > 陈昂
## 钦定古今图书集成/理学汇编/学行典/第210卷 > 陈昂

按《宁海县志》：“陈昂，白峤人。父舜凯，为桂林税课大使，
为吏所构，谪役徙京师。昂从行代役，手足胼胝，而色
养无违。其父素不苟取，囊无一金之资，昂行佣于市，
祁寒裂肤，襦不及胫，日负任至暮，得升斗粟，归以养
父，有兼日储，则又代父执役，如是四年。父悯而谓之
曰：‘吾老，分且死，奈何累汝？汝盍归养母，徒俱死无益
也’。”昂泣曰：“大人事倘得释，庶可俱归。否则有死而已。”
父亦泣下不能遣，竟相继死，年二十一。